**Ministru kabineta noteikumu projekta**

**„****Grozījumi Ministru kabineta 2004.gada 17.februāra noteikumos Nr.83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 26.panta pirmā daļa un 27.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izvērtējot Ministru kabineta 2004. gada 17. februāra noteikumu Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr.83) normas attiecībā uz Āfrikas cūku mēra apkarošanas pasākumiem savvaļas cūkām un mājas cūkām, kā arī Ministru kabineta 2014. gada 15. jūlija noteikumos Nr.393 “Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” doto definīciju par to kas ir “novietne”, ir konstatēts, ka norobežotās teritorijās, kurās pastāvīgi vai uz laiku tur savvaļas cūkas, nav iespējams piemērot noteikumu Nr.83 prasības, kas noteiktas gadījumos, ja ar Āfrikas cūku mēri saslimst mājas apstākļos turētās cūkas. Tas nozīmē, ka nepieciešams precizēt noteikumu Nr.83 prasību piemērošanu Āfrikas cūku mēra apkarošanai attiecībā uz savvaļas cūku sugas dzīvniekiem, kuri tiek turēti norobežotās platības, kas pielīdzināmas dzīvei savvaļas apstākļos, nosakot, ka šādās teritorijās Āfrikas cūku mēra apkarošanas pasākumi īstenojami tāpat kā pēc slimību konstatēšanas savvaļas cūku populācijā.Ir stājies spēkā Komisijas 2015. gada 18. augusta Īstenošanas lēmums 2015/1405, ar ko attiecībā uz ierakstiem par Igauniju, Latviju un Lietuvu groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs(turpmāk – Īstenošanas lēmums 2015/1405), Komisijas 2015. gada 25. augusta Īstenošanas lēmums 2015/1432, ar ko attiecībā uz ierakstiem par Igauniju un Lietuvu groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs(turpmāk – Īstenošanas lēmums 2015/1432) un Komisijas 2015. gada 29. septembra Īstenošanas lēmums2015/1752, ar ko groza Īstenošanas lēmumu 2013/426/ES par pasākumiem, lai nepieļautu Āfrikas cūku mēra vīrusa ienešanu Savienībā no dažām trešām valstīm vai trešo valstu teritoriju daļām, kurās ir apstiprināta minētās slimības klātbūtne, un ar kuru atceļ Lēmumu 2011/78/ES(turpmāk – Īstenošanas lēmums 2015/1752). Latvijas, Lietuvas un Igaunijas kompetentās iestādes 2015. gada augustā ziņoja Eiropas Komisijai par vairākiem Āfrikas cūku mēra gadījumiem mājas cūkām un mežacūkām. Eiropas Komisija, izvērtējot risku un ņemot vērā epidemioloģisko informāciju, kā arī lai īstenotu mērķtiecīgus dzīvnieku veselības un kontroles pasākumus un novērstu nevajadzīgus tirdzniecības traucējumus, ir izdarījusi grozījumus Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs. Tā kā Ukrainas Republikas kompetentās iestādes ir ziņojušas par Āfrikas cūku mēra uzliesmojumiem Ukrainā, ir pieņemts lēmums noteikt obligātu dezinfekciju transportlīdzekļiem, kas pārvadā dzīvus dzīvniekus un dzīvnieku barību no šīs valsts uz Eiropas Savienības dalībvalstīm, pirms tie šķērso Eiropas Savienības dalībvalstu robežas. Ievērojot minēto, ir izdarīti grozījumi Komisijas Īstenošanas lēmumā 2013/426/ES, un obligātu transportlīdzekļu dezinfekcija pirms robežas šķērsošanas ir noteikta līdz 2019. gada 31. decembrim.Āfrikas cūku mēra uzraudzības, kontroles un apkarošanas kārtība ir noteikta noteikumos Nr.83, kuros ir jāizdara grozījumi, lai ietvertu Īstenošanas lēmuma 2015/1405, Īstenošanas lēmuma 2015/1432 un Īstenošanas lēmuma 2015/1752 normas.Īstenošanas lēmumā 2015/1405 un Īstenošanas Lēmumā 2015/1432 precizētas (paplašinātas) I un II un III riska zonas Igaunijas Republikā un Latvijas Republikā, bet Lietuvas Republikā paplašinātas II un III riska zonas. Ievērojot iepriekšminēto, Ministru kabineta noteikumu projektā „Grozījumi Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts) paredzēts noteikt:1)  ka uz iežogotām platībām, kurās cūku sugas dzīvnieki tiek turēti savvaļai līdzīgos apstākļos un par kurām Valsts meža dienests ir izsniedzis atļauju savvaļas medījamo sugu dzīvnieku turēšanai nebrīvē, attiecas noteikumos noteiktās Āfrikas cūku mēra apkarošanas prasības, kas tiek piemērotas gadījumos, ja šo slimību konstatē savvaļas meža cūkām;2) obligātu to transportlīdzekļu dezinfekciju, kas pārvadā dzīvus dzīvniekus un dzīvnieku barību un kas Eiropas Savienības dalībvalstu teritorijā iebrauc no Ukrainas Republikas;3) obligātu to transportlīdzekļu dezinfekciju, kas pārvadā dzīvus dzīvniekus un dzīvnieku barību un kas Eiropas Savienības dalībvalstu teritorijā iebrauc no Krievijas Federācijas, Baltkrievijas Republikas un Ukrainas Republikas, līdz 2019. gada 31. decembrim;4) precizētas I, II un III riska zonas teritorijas Igaunijas Republikā, Latvijas Republikā un Lietuvas Republikā.  |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 01.07.2015. bija reģistrēti 5644 cūku sugas dzīvnieku ganāmpulki (ganāmpulki, kuros dzīvnieki tiek turēti gan komerciālos nolūkos, gan pašpatēriņam), tai skaitā 33 ganāmpulki, par kuriem ziņots, ka tajos ir mežacūkas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no: 1) Komisijas 2015. gada 18. augusta Īstenošanas lēmuma 2015/1405, ar ko attiecībā uz ierakstiem par Igauniju, Latviju un Lietuvu groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs;2) Komisijas 2015. gada 25. augusta Īstenošanas lēmuma 2015/1432, ar ko attiecībā uz ierakstiem par Igauniju un Lietuvu groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs;3) Komisijas 2015. gada 29. septembra Īstenošanas lēmuma2015/1752, ar ko groza Īstenošanas lēmumu 2013/426/ES par pasākumiem, lai nepieļautu Āfrikas cūku mēra vīrusa ienešanu Savienībā no dažām trešām valstīm vai trešo valstu teritoriju daļām, kurās ir apstiprināta minētās slimības klātbūtne, un ar kuru atceļ Lēmumu 2011/78/ES. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Komisijas 2015. gada 18. augusta Īstenošanas lēmums 2015/1405, ar ko attiecībā uz ierakstiem par Igauniju, Latviju un Lietuvu groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs(turpmāk – Īstenošanas lēmums 2015/1405), Komisijas 2015. gada 25. augusta Īstenošanas lēmums 2015/1432, ar ko attiecībā uz ierakstiem par Igauniju un Lietuvu groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs(turpmāk – Īstenošanas lēmums 2015/1432) un Komisijas 2015. gada 29. septembra Īstenošanas lēmums2015/1752, ar ko groza Īstenošanas lēmumu 2013/426/ES par pasākumiem, lai nepieļautu Āfrikas cūku mēra vīrusa ienešanu Savienībā no dažām trešām valstīm vai trešo valstu teritoriju daļām, kurās ir apstiprināta minētās slimības klātbūtne, un ar kuru atceļ Lēmumu 2011/78/ES (turpmāk – Īstenošanas lēmums 2015/1752). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2015/1752 1.pants | 2., 3., 4., 6. un 7. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/17522.pants | 5.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/1405 1.pants | 8., 9., 10., 11., 12., 13., 15., 17., 19., 21., 25., 26., 27., 29., 30. un 31.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/1432 1.pants | 14., 16., 18., 20., 22., 23. un 28.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

*Anotācijas VI sadaļa – projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

20.10.2015. 14:33

1681

O.Vecuma-Veco

67027551, Olita.Vecuma-Veco@zm.gov.lv